Elis Tootsman

Haridus

Elis Tootsman on õppinud Rapla Ühisgümnaasiumis 1999–2008, Rapla Vesiroosi Gümnaasiumis 2008–2011. Õppis Tallinna Ülikoolis reklaami-imagoloogiat ja noorsootööd. Praegu õpib ta Tallinna Ülikooli Balti filmi, needia, kunstide ja kommunikatsiooni instituudis kommunikatsiooni magistriõppes.

Töökäik ja ühiskondlik tegevus

Elis Tootsman annab kommunikatsiooninõu organisatsioonidele, projektidele ja äriühingutele. Üheks mahukamaks ettevõtmiseks on olnud üliõpilaskonna katusorganisatsiooni Eesti Üliõpilaskondade Liidu (EÜL) kommunikatsiooni juhtimine – Tootsmani eestvedamisel suurenesid ühingu tulemusnäitajad keskmiselt 600%, tehes sellega EÜL-ist ühe meedias paremini esindatud noorteorganisatsiooni. 
Aastatel 2012–2014 kuulus Tootsman Rapla valla noortevolikokku ja osaledes Rapla valla haridusvõrgu töögrupi töös. Sel perioodil toimusid ulatuslikud läbirääkimised koolivõrgu ümberkorralduste teemal ning noorte häält esindas diskussioonides Tootsman. 
Elis Tootsman juhtis aastatel 2009–2011 Eesti Õpilasesinduste Liitu algul avalike suhete juhina, seejärel juhatuse liikmena kultuuri- ja kommunikatsioonivaldkonnas. Osales lasteombudsmani institutsiooni loomisprotsessis ning kuulus üld- ja kõrgharidusstrateegiate koostamise töörühmadesse.
Tootsman osales 2009. aastal saadikuna 101 Last Toompeale Noortefoorumil, 2010. aastal valiti Elis 101 Last Toompeale spiikriks. Lisaks projektile "101 last Toompeale" on Tootsman osalenud Noorte Riigikogu, European Youth Parliament culture and education committee ning Baltic Sea cooperation “Building a Baltic Sea Identity” tegevuses.
Aastatel 2009–2011 kuulus Elis Tootsman Rapla Vesiroosi Gümnaasiumi hoolekogusse, juhtis õpilasesindust, täitis moeshow peakorraldaja rolli, korraldas üritusi "Visioon" ja "Kaader" ning tegutses õpilaslehe Infovoor avalike suhete juhina.
Tootsman oli aastatel 2011–2012 Tallinna Tudengimaja juht, 2012–2013 töötas ta Tallinna Linnavolikogu sotsiaaldemokraatide fraktsiooni nõunikuna ning 2014. aasta märtsist kuni 2015. aasta aprillini Põllumajandusministeeriumis minister Ivari Padari nõunikuna.

Poliitiline tegevus

Elis Tootsmani juhtimisel viidi Rapla vallas 2015. aastal esmakordselt läbi kaasava eelarve menetlus. Tootsmani tituleeriti kaasava eelarve maaletoojaks Raplas. 
2013. aasta sügisel kandideerides Sotsiaaldemokraatide nimekirjas, sai Elis Tootsmanist Rapla vallavolikogu liige. Tema tulemus 123 häält oli nimekirja parim. Esimest korda kandideerides saavutas viienda tulemuse terve valla peale.
Alates 2013. aasta maist on Elis Tootsman Eesti ühe suurima poliitilise noorteühenduse Noored Sotsiaaldemokraatid president. Aastatel 2011–2013 juhtis Tootsman Noorte Sotsiaaldemokraatide haridusvaldkonda. Tal õnnestus koondada üle Eesti ligi sada poliitikast huvitatud endist või tegutsevat õpilas- ja üliõpilasaktivisti, tõstes noorsotside haridusalase võimekuse õpilasesinduste- ja üliõpilaskondade liidu järel kolmandale kohale noorteühingute seas. Tootsmani eestvedamisel lisati 2013. aastal kinnitatud Sotsiaaldemokraatliku Erakonna haridusplatvormi noorte ettepanekud, mis moodustasid rohkem kui 1/3 platvormist.
2012–2013 oli Tootsman Sotsiaaldemokraatliku Erakonna Tallinna piirkonna Kesklinna osakonna aseesimees. Lisaks on Elis Tootsman valitud kaks korda järjest erakonna programmi- ja põhikirjatoimkonna koosseisu: 2012. aasta sügisel ja 2015. aasta kevadel. Sotsiaaldemokraatlikku Erakonda astus Tootsman 2011. aastal.